4chan

4chan es un forum de imagines anonyme in anglese. Crea per Christopher "moot" Poole in octobre de 2003, le sito hospita forums dedicate a un varietate extense de themas, a partir de anime e manga usque a videojocos, culinaria, armas, television, musica, litteratura, historia, benessere physic, politica e sport, inter alteres. Es impossibile registrar se e le usatores sovente publica de modo anonyme. In 2022, 4chan habeva plus que 22 milliones de visitatores unic al mense, de quales circa le medietate proveniva de Statos Unite.

4chan esseva create como un contra parte non official in anglese del forum de imagines japonese Futaba Channel, cognoscite etiam como 2chan, e su prime forums esseva create pro publicar imagines e debattos relative al anime. Le sito ha essite descrivite como un centro del subcultura de Internet, proque su communitate ha influite in le formazione e popularisation de memes de Internet prominente, como lolcats, Rickrolling, rage comics, wojaks, Pepe the Frog, e movimentos hacktiviste e politic, como Anonymous e le alt-right. 4chan ha essite frequente subjecto de attention mediatic como fonte de controversias, inter illas le coordination de scherzos e harassamento contra sitios web e usatores de Internet, e le publication de contentos illegal e offensive. In 2008, The Guardian summarizeva le communitate de 4chan como "lunatic, juvenil (...) brilliante, ridiculose e alarmante".
Categoria:Internet
Categoria:Forum de internet